text: Person fundet død. Formentlig dræbt af flugtbilist
  21 december 2015 kl. 20.09
  En person er mandag aften fundet død på Rømøvej vest for Toftlund. Politiet efterlyser en hvid Ford Ka.
  Syd og Sønderjyllands Politi har mandag aften afspærret Rømøvej vest for Toftlund, efter at der ved 19-tiden blev fundet en død person ved vejkanten. Det oplyser politiet på Twitter.
  Billeder fra ulykkesstedet viser, at der formentlig er tale om en knallertkører, der er blevet ramt.
  Ifølge Syd og Sønderjyllands Politi formodes det, at personen er blevet påkørt af en flugtbilist.
  Der er fundet et hvidt sidespejl på stedet. Derfor tror politiet, at flugtbilen er hvid og mangler højre sidespejl.
  Oplysninger i sagen kan gives til politiet på 1 1 4.
  Rømøvej vest for Toftlund afspærret efter fund af person, der formodes påkørt af flugtbilist. Den påkørte afgået ved døden. #politidk
  
  